Հիմա գործարար կինը հայտարարում է, թե ում է նախկինում կաշառք տվել, միանգամից հակադարձում են թե դա ստոր սուտ է, հայտարարությունը հերյուրանք ու քաղաքական հետապնդում որակում, փրփուրն ի բերան պնդում, թե շինծու գործ են սարքում ու սպառնում դրա համար դատի տալ և այլն։ Ու ամեն անգամ դրան էլ հետևում է նույնաբովանդակ բանավոր հակադարձումը։ Բայց ի՞նչ կարիք կա իրար խառնվելու. հայտարարություն է արվել՝ իրավապահները կզբաղվեն դրանով, կստուգեն, կքննեն ու եթե այն չհամապատասխանի իրականությանը, ապա սուտ մատնության հոդված կա, չէ՞… Ենթադրաբար՝ սուտ ու հերյուրանք տարածողն էլ համապատասխան պատժի կենթարկվի։